1. számú melléklet

**Zalaszentgrót Város Önkormányzata Képviselő-testületének**

**…/2017. (IV. ...) önkormányzati rendelete**

**az önkormányzat vagyonáról és a vagyongazdálkodás**

**általános szabályairól szóló 22/2015. (XI. 27.) önkormányzati rendelet**

**módosításáról**

Zalaszentgrót Város Önkormányzatának Képviselő-testülete az Alaptörvény 32. cikk (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 42. § 1. pontjában meghatározott feladatkörében eljárva az önkormányzat vagyonáról és a vagyongazdálkodás általános szabályairól szóló 22/2015. (XI. 27.) önkormányzati rendelet módosításáról a következőket rendeli el:

**1. §**

Zalaszentgrót Város Önkormányzata Képviselő-testületének az önkormányzat vagyonáról és a vagyongazdálkodás általános szabályairól szóló 22/2015. (XI. 27.) önkormányzati rendelete (a továbbiakban: Rendelet) 22. §-a a következő (6)-(7) bekezdésekkel egészül ki:

22. §

(6) Amennyiben az adott önkormányzati vagyontárgy hasznosítása vagy tulajdonjogának átruházása iránt egyidejűleg több kérelem is benyújtásra került, úgy a hasznosításra, illetve a tulajdonjog átruházására – függetlenül a vagyontárgy forgalmi értékétől – kizárólag pályázati eljárás lefolytatását követően kerülhet sor.

(7) A (6) bekezdésben foglalt rendelkezés a mező- és erdőgazdasági hasznosítású földterületek, valamint a művelés alól kivett zártkerti földterületek hasznosítása és értékesítése esetén is irányadó.

**2. §**

A Rendelet 42. § (4) bekezdése helyébe a következő rendelkezés lép:

42. §

(4) Pályázati eljárás lefolytatása nélküli értékesítés esetén a vételárat - a (3) bekezdés szerinti számítás alapulvételével - a képviselő-testület határozza meg.

**3. §**

A Rendelet "A művelés alól kivett zártkerti földterületek hasznosítására, valamint értékesítésére vonatkozó különös szabályok” VIII/A. fejezetcímen a következő 42/A. §-al egészül ki:

42/A. §

(1) Az önkormányzat tulajdonában lévő művelés alól kivett zártkerti földterületek (a továbbiakban: kivett zártkerti földterület) hasznosítása és értékesítése során a jelen rendelet VIII. fejezete szerinti különös szabályokat – az alábbiakban meghatározott eltérő rendelkezésekkel – értelemszerűen alkalmazni kell.

(2) Kivett zártkerti földterület értékesítéséről a képviselő-testület dönt a következő szabályok figyelembevételével:

a) az 5000 m2-t meghaladó területű kivett zártkerti földterületek nem értékesíthetők,

b) az egymással szomszédos, együttesen 5000 m2-t meg nem haladó területű kivett zártkerti földterületek együttesen is értékesíthetők,

c) a 3000 m2-t meghaladó területű vagy bruttó 3 millió forint feletti forgalmi értékű kivett zártkerti földterületek nyilvános pályázati eljárás lefolytatását követően értékesíthetők,

d) a legfeljebb 3000 m2 területű vagy bruttó 3 millió forint alatti forgalmi értékű kivett zártkerti földterületek pályázati eljárás lefolytatása nélkül is értékesíthetők.

(3) Kivett zártkerti földterületek pályáztatás keretében történő értékesítése esetén az induló ár az alábbi képlet alapján kerül meghatározásra:

Induló ár (Ft) = ingatlankataszterben nyilvántartott érték (Ft) x 1,2 x gazdasági környezeti tényező x területnagysági tényező x helyszíni szemle szerinti állapot tényező x egyéb tényező

a) Gazdasági környezeti tényező:

aa) nehezen megközelíthető: 1

ab) földútról megközelíthető: 1,3

ac) műútról megközelíthető: 1,8

b) Területnagysági tényező:

ba) 1000 m2 alatt: 1

bb) 1000-1500 m2: 1,4

bc) 1500-3000 m2: 1,5

bd) 3000 m2-0,5 ha: 1,6

c) Helyszíni szemle szerinti állapot tényező:

ca) elhanyagolt, műveletlen: 1

cb) részben fásult: 1,2

cc) teljesen vagy nagyrészt fásult: 1,5

d) Egyéb tényező (különösen részönkormányzati vélemény, piaci viszonyok): legalább 0,8

**4. §**

E rendelet a kihirdetését követő napon lép hatályba és a hatályba lépését követő napon hatályát veszti.

**Baracskai József**  **Dr. Simon Beáta**

polgármester jegyző

A rendelet 2017. április … napján kihirdetésre került.

**Dr. Simon Beáta**

jegyző